TKC ชู 6 สมาร์ทโซลูชั่น ขับเคลื่อนธุรกิจ ย้ำเป้ารายได้ปีนี้โต 20%
TKC เดินหน้าเปิดธุรกิจใหม่ ชู 6 ธุรกิจสมาร์ทโซลูชั่น ส่งซิกครึ่งปีหลังสดใส เตรียมเซ็นสัญญา 412 ลบ. ดันรายได้ปี 65 แตะ 2.6 พันล้านบาท โต 20% พร้อมแจกปันผล 0.20 บ. ขึ้นเครื่องหมาย XD วันที่ 24 ส.ค.65 และกำหนดจ่าย 9 ก.ย.65 
TKC เดินหน้าเปิดธุรกิจใหม่ ชู 6 สมาร์ทโซลูชั่น ขับเคลื่อนธุรกิจ ส่งซิกครึ่งปีหลังสดใส จ่อเซ็นสัญญา 412 ลบ. ย้ำเป้ารายได้ปีนี้โต 20%
23 ส.ค. 2565

นายสยาม เตียวตรานนท์ กรรมการผู้จัดการ บริษัท เทิร์นคีย์ คอมมูนิเคชั่น เซอร์วิส จำกัด (มหาชน) หรือ TKC เปิดเผยว่า บริษัทวางกลยุทธ์มุ่งสู่การเป็นผู้นำในธุรกิจดิจิทัลโซลูชั่น ครอบคลุมด้านโทรคมนาคม และไอซีที โดยชู 6 ธุรกิจสมาร์ทโซลูชั่น ซึ่งเป็นเมกะเทรนด์ในอนาคต ประกอบด้วยระบบ Smart Hospital, Smart Airport, Cyber Security, Smart Platform, Smart Government  และ Smart Farming
บริษัทมุ่งสร้างธุรกิจเพื่อยกระดับคุณภาพชีวิตคนไทย ใช้เทคโนโลยีเข้ามาช่วยในชีวิตประจำวัน และการทำงาน ยกระดับมาตรฐานคุณภาพการจัดการในโรงพยาบาล สนามบิน สร้างแพลตฟอร์มอัจฉริยะ สร้างระบบคลาวด์ภาครัฐ พัฒนาบุคลากรด้าน Cyber Security และนำเทคโนโลยีไปใช้พัฒนาการเกษตร เพื่อพัฒนาผลผลิต และยกระดับคุณภาพชีวิตเกษตรกร
โดยวางเป้าหมายขยายการลงทุนในธุรกิจที่เป็นเทรนด์อนาคต ซึ่งตั้งแต่ต้นปีที่ผ่านมาบริษัทเริ่มเข้าไปลงทุนในกลุ่มธุรกิจสมาร์ทโซลูชั่น ได้แก่
โดยผู้โดยสาร (Passenger) สามารถตรวจสอบสถานะการรอคอยคิวผ่านจอมอนิเตอร์แบบ Real time ซึ่งจะทำให้ผู้โดยสารทราบ และประเมินระยะเวลาในการรอคอยได้ด้วยตนเอง ระบบสามารถแจ้งเตือนเจ้าหน้าที่สนามบินถึงความหนาแน่นของผู้โดยสาร เพื่อสามารถบริหารจัดการกระจายไปยังจุดให้บริการที่มีความหนาแน่นน้อยกว่า และช่วยในเรื่องการเว้นระยะห่างทางสังคม (Social Distancing) ได้ด้วย
สำหรับภายในสนามบิน Smart Airport นั้นบริษัทสร้างระบบ Smart CCTV ด้วย โดยมีโซลูชั่นระบบบริหารความปลอดภัยจากบริษัทชั้นนำ ได้แก่ Cognyte Symphia ที่มีความเชี่ยวชาญ สามารถให้คำแนะนำ ออกแบบการใช้งานด้วยผลิตภัณฑ์และเทคโนโลยีที่หลากหลาย อาทิเช่น  Symphia VMS, Symphia One, Symphia Control, Symphia FaceDetect โดยเข้าไปดำเนินการในท่าอากาศยาน 4 แห่ง ประกอบด้วย สนามบินดอนเมือง, สนามบินสุวรรณภูมิ, สนามบินเชียงใหม่, และสนามบินภูเก็ต มูลค่ารวม 350 ล้านบาท
3.Cyber Security หรือ ความปลอดภัยทางไซเบอร์ TKC จัดอบรมทางด้าน Cyber Security ให้กับบุคลากรของหน่วยงาน Critical Information Infrastructure ในประเทศ ในหลักสูตร-ระดับพื้นฐานมากกว่า 1,200 คน ระดับผู้เชี่ยวชาญมากกว่า 300 คน ไปจนถึงระดับบริหาร CISO จัดการสอบประกาศณียบัตรที่ได้รับการยอมรับในระดับสากล จัดทำระบบจำลองยุทธเพื่อฝึกซ้อมทางไซเบอร์ (Cyber Range Platform) และให้คำปรึกษา ออกแบบ และจัดทำระบบและโซลูชั่นด้านความปลอดภัยทางไซเบอร์ให้แก่กลุ่มลูกค้าขนาดใหญ่ที่มีการให้บริการประชาชนจำนวนมากและมีความเสี่ยงต่อการถูกโจมตี
อย่างไรก็ดี สมาร์ทโซลูชั่นต่างๆ เป็นโอกาสสร้างการเติบโตในธุรกิจใหม่ๆ โดยเฉพาะด้านที่เกี่ยวกับเทคโนโลยี IoT  สร้างและออกแบบเน็ตเวิร์ค และเซิร์ฟเวอร์มาเสริมสร้าง ประสิทธิภาพ ลดต้นทุน และควบคุมคุณภาพในธุรกิจด้านต่างๆ เป็นการยกระดับองค์กร ยกระดับประเทศ
นอกจากนี้ ยังเผยถึงผลประกอบการของ TKC  ว่าในงวดไตรมาสที่ 2/2565 ระหว่างเดือนเมษายน ถึง เดือนมิถุนายน 2565 มีรายได้ 612.33 ล้านบาท เพิ่มขึ้นจากช่วงเดียวกันของปี 2564 ที่มีรายได้ 590.32 ล้านบาท จำนวน 22.01 ล้านบาท คิดเป็น 3.73% โดยรายได้หลักไตรมาส 2/2565 มาจากงานโครงการ 314.97 ล้านบาท คิดเป็น 51.50% รายได้จากงานบริการวิศวกรรม และการบำรุงรักษา 227.60 ล้านบาท คิดเป็น 37.22 % และรายได้จากการขาย 68.98 ล้านบาท คิดเป็น 11.28 % ซึ่งรายได้เติบโตอย่างต่อเนื่อง
โดยในไตรมาสที่ 2/2565 บริษัททำกำไรเบ็ดเสร็จ 91.6 ล้านบาท ได้กำไรสูงขึ้นจากไตรมาสเดียวกันของปีก่อน 12.3 ล้านบาท ที่ได้ 79.34 ล้านบาท เมื่อเทียบกับงวดเดียวกันของปีก่อน และทำกำไรได้สูงขึ้น 130.59 % เมื่อเทียบกับไตรมาส 1/2565 ซึ่งอยู่ที่ 39.73 ล้านบาทจากไตรมาสก่อนหน้า ทั้งนี้ผลประกอบการครึ่งปีแรก 2565 ระยะเวลา 6 เดือน บริษัทมีรายได้รวม 1,251.39 ล้านบาท ทำกำไรรวม 131.34 ล้านบาท
โดยเผยว่า TKC ตอบแทนผู้ถือหุ้นที่ให้การสนับสนุนบริษัทด้วยดีเสมอมา ที่ประชุมคณะกรรมการบริษัทจึงมีมติอนุมัติการจัดสรรกำไรจากผลการดำเนินงาน สำหรับงวด 6 เดือนแรกประจำปี 2565 เพื่อจ่ายเงินปันผลระหว่างกาลให้แก่ผู้ถือหุ้น เป็นเงินสดในอัตราหุ้นละ 0.20 บาท กำหนดวันที่ไม่ได้รับสิทธิปันผล (XD) วันที่ 24 สิงหาคม 2565 และกำหนดการจ่ายเงินปันผลในวันที่ 9 กันยายน 2565
“สำหรับแนวโน้มในช่วงครึ่งปีหลัง 2565 คาดว่ามีทิศทางการเติบโตที่ดีต่อเนื่อง เชื่อมั่นว่ารายได้ในปี 2565 เติบโตไม่ต่ำกว่า 20 % หรือราวประมาณ 2,600 ล้านบาท ตามแผนที่วางไว้ โดยบริษัทมีงานประมูลใหม่ที่อยู่ระหว่างรอเซ็นสัญญา 412 ล้านบาท มีงานคงค้างในมือ (Backlog) ประมาณ 3,000 ล้านบาท และเตรียมรอผลประกาศได้งานเพิ่มเติมอีกราว 755 ล้านบาท” นายสยาม กล่าว 
 